
 3.5.2014
 BG
 Официален вестник на Европейския съюз
 L 132/53
 РЕГЛАМЕНТ ЗА ИЗПЪЛНЕНИЕ (ЕС) No 448/2014 НА КОМИСИЯТА
 от 2 май 2014 година
 за изменение на Регламент за изпълнение (ЕС) No 1035/2011 чрез актуализиране на препратките към приложенията към Чикагската конвенция
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 550/2004 на Европейския парламент и на Съвета от 10 март 2004 г. за осигуряването на аеронавигационно обслужване в единното европейско небе (Регламент за осигуряване на обслужване) (1), и по-специално членове 4, 6 и 7 от него,
 като взе предвид Регламент (ЕО) No 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) No 1592/2002 и Директива 2004/36/ЕО (2), и по-специално член 8б, параграф 6 от него,
 като има предвид, че:
 (1)
 Регламент за изпълнение (ЕС) No 1035/2011 на Комисията (3) определя правила за изпълнение за осигуряването на аеронавигационно обслужване. Тези правила за изпълнение привеждат в действие стандартите и задълженията, предвидени в Конвенцията за международно гражданско въздухоплаване, подписана в Чикаго на 7 декември 1944 г. („Чикагската конвенция“), в съответствие с целите, определени в член 1, параграф 3 от Регламент (ЕО) No 549/2004 на Европейския парламент и на Съвета (4) и член 2, параграф 2, буква г) от Регламент (ЕО) No 216/2008.
 (2)
 Международната организация за гражданско въздухоплаване (ИКАО) наскоро измени приложения 3, 4, 10, 11, 14 и 15 към Чикагската конвенция. Измененията на приложения 3, 4, 10, 11, изменение 11-А на приложение 14 и на приложение 15 влязоха в сила на 14 ноември 2013 г., докато изменение 11-Б на приложение 14 трябва да влезе в сила на 14 ноември 2014 г.
 (3)
 Както е посочено в съображение 14 от Регламент за изпълнение (ЕС) No 1035/2011, до пълното транспониране на съответните стандарти на ИКАО в правото на Съюза аеронавигационното обслужване следва да функционира съгласно съответните стандарти на ИКАО. Това важи и по отношение на преразгледаните стандарти, резултат от неотдавнашните изменения на приложенията към Чикагската конвенция. По тази причина позоваванията на Конвенцията, съдържащи се в Регламент (ЕС) No 1035/2011, следва да бъдат съответно актуализирани.
 (4)
 Предвидените в настоящия регламент мерки са в съответствие със становището на Комитета за единно небе, създаден съгласно член 5 от Регламент (ЕО) No 549/2004,
 ПРИЕ НАСТОЯЩИЯ РЕГЛАМЕНТ:
 Член 1
 Приложенията към Регламент за изпълнение (ЕС) No 1035/2011 се изменят, както е посочено в приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 май 2014 година.
 За Комисията
 Председател
 José Manuel BARROSO
 (1) ОВ L 96, 31.3.2004 г., стр. 10.
 (2) ОВ L 79, 19.3.2008 г., стр. 1.
 (3) Регламент за изпълнение (ЕС) No 1035/2011 на Комисията от 17 октомври 2011 година за определяне